cyanic-selkie/wikianc huggingface dataset:
Helena Bonham Carter
Privatliv
Hun var i et forhold med skuespilleren Kenneth Branagh (som hun opptrådte sammen med i flere filmer) fra 1994 til sommeren 1999. Etter dette hadde hun et kort forhold med Steve Martin. I oktober 2001, mens hun filmet Planet of the Apes, møtte hun filmregissør Tim Burton, som hun var gift med frem til 2014. Hun har opptrådt i alle filmene til Burton etter 2001. Paret har to barn: Billy Raymond Burton, som ble født 4. oktober 2003 og Nell Burton, født 15. desember 2007. Johnny Depp er Billys gudfar.
Cecilie Jørgensen
Cecilie Marie «Sille» Jørgensen (født Gade 19. april 1814 i København, død 7. november 1890), var en norsk (opprinnelig dansk) skuespiller og operasanger. Hun vedvirket i flere titalls oppsetninger ved Christiania Theater, og var sammen med sin ektemann blant publikums favoritter.
Familie
Cecilie Jørgensen var datter av kleinsmedmester Jacob Gade og Kirstien Andersen. Hun giftet 9. januar 1838 i Christiania seg med skuespilleren Christian Jørgensen.
Liv og virke
Cecilie Jørgensen var ansatt ved Christiania Theater i Christiania 1835 til 1863. Hun fikk 9. september 1835 sin scenedebut ved dette teatret. I 1840 medvirket hun i en forestilling i teatersalen i Drammens børsbygning sammen med et utvalg skuespillere fra Christiania Theater.
I 1863 flyttet ekteparet Jørgensen til København. Som avskjedsforestilling ved Christiania Theater ga de 1. juni 1863 Statsmand og Borger av Eugène Scribe.
Ekteparet Jørgensen gjestet imidlertid Christiania ved lfere anledninger, blant annet 31. mars 1868 da de medvirket i stykket En Brud ved Erobring. I denne forestillingens anledning ble det blant annet skrevet at «Gaarsdagens Forestilling var vel egnet til at genkalde hin Tid i Erindringen, da Hr. og Fru. Jørgensen i en ganske særegen Grad vare de ypperste Prydelser for vor Scene. Vi tro heller ikke at sige formeget, naar vi forudsætte, at det var med en Slags vemodblandet Glæde, at Publikum gjensaa det gamle Kunstnerpar – sine fordums Yndlinge».
Yambrasbamba (distrikt)
Yambrasbamba er et distrikt i provinsen Bongará i regionen Amazonas i Peru. Distriktet grenser til provinsen Condorcanqui i nord, til regionene Loreto og San Martín i øst, til distriktene Corosha og Florida i sør og til provinsen Utcubamba i vest. Distriktets nasjonale statistikkode er 010312 og hovedstaden er Yambrasbamba.
Distriktet ble opprettet den 26. desember 1870.
Wartenberg stasjon
Wartenberg stasjon er en S-Banestasjon i strøket Neu-Hohenschönhausen i bydelen Lichtenberg i Berlin. Den blir betjent av S-Bahntrafikk. Stasjonen ble åpnet i 1985 da S-Bahnlinjen ble forlenget fra Hohenschönhausen.
Provinsen Øvre Schlesien
Provinsen Øvre Schlesien (tysk: Provinz Oberschlesien, lavschlesisk: Provinz Oberschläsing, polsk: Górny Śląsk, schlesisk: Gůrny Ślůnsk) er en tidligere prøyssisk provins. Provinsen ble opprettet i Fristaten Preussen i 1919, da den tidligere provinsen Schlesien ble delt i de to provinsene Øvre Schlesien og Nedre Schlesien. I 1938 ble de to provinsene slått sammen igjen. I 1941 fant det sted en ny deling, og provinsene Øvre og Nedre Schlesien eksisterte frem til slutten av andre verdenskrig i 1945.
Provinsens hovedstad fra 1919 til 1938 var Oppeln. I årene fra 1941 til 1945 var Katowice hovedsete. Av andre større byer i provinsen kan nevnes Beuthen, Gleiwitz, Hindenburg in Oberschlesien, Neiße og Ratibor.
I 1922 ble en del av Ostoberschlesien, bestående av Regierungsbezirk Oppeln, avstått til Polen. Området ble omdannet til det autonome Schlesiske voivodskap med hovedstad i Katowice.
Frederick Sundsten
Frederick Sundsten (født 18. november 1978) er en norsk tidligere tennisspiller.
Han vant tre NM-gull i perioden 1996–2004. Han vant kongepokalen i 2004.
Tyrkia under Vinter-OL for ungdom 2012
Tyrkia deltok under Vinter-OL for ungdom 2012 fra 13. januar til 22. januar 2012 i Innsbruck i Østerrike. Troppen bestod av fire utøvere.
Hjartnes gravplass
Hjartnes gravplass er en gravlund i Bjørnafjorden kommune i Vestland fylke. Den ligger på Hjartnestangen, et stykke vest for fylkesvei 549 i tidligere Fusa kommune.
Filmåret 1931
Filmåret 1931 er en oversikt over lanserte filmer, fødte og avdøde filmpersonligheter i 1931.
Fødsler
|| skuespiller ||align=center|83 ||align=center|2015 ||
Iranshahr kraftverk
Iranshahr kraftverk er et varmekraftverk i provinsen Sistan og Balutsjistan i det østlige Iran. Det har en installert produksjonskapasitet på 252 MW, fordelt på 4 like store blokker / turbiner á 64 MW hver. Teknologien er levert av bl.a Skoda.
Anlegget ble utbygd i årene 1989–2004. Brenselstypen er fyringsolje og tungolje.
Hyères
Hyères (oksitansk: Ieras eller Iero) er en kommune i departementet Var i regionen Provence-Alpes-Côte d'Azur sørøst i Frankrike. Hyères er en del av Communauté d'agglomération Toulon Provence Méditerranée, som er et kommunesamarbeid mellom Toulon og 11 av kommunene rundt byen. Hyères ligger ca. 15 km øst for sentrum av Toulon, og har rundt 55,000 innbyggere.
Liste over isstrømmer i Antarktis
Dette er en liste over isstrømmer i Antarktis.
Mynoparmena
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Utbredelse
Arten lever på Molukkene.
Hyères
Historie
Byen Olbia ble grunnlagt av fønikere på 300-tallet f.Kr, og ble nevnt av geografen Strabo. Det er funnet spor av greske og romerske fortidsminner i området. De første skriftlige kildene om Hyères går tilbake til 963, og den var opprinnelig en del av eiendommene til vicomten av Marseille. Senere gikk byen til Karl av Anjou. St. Louis kom i land ved Hyères i 1254 da han kom tilbake fra korstogene.
Geografi
Byen ligger ved kysten av Middelhavet, og er en populær ferieby. Her blir det blant annet dyrket palmer, og om lag 100 000 trær blir eksportert hvert år.
De tre øyene Îles d'Hyères (Porquerolles, Port-Cros og Île du Levant) ligger like utenfor kysten.
Befolkningsutvikling
Antall innbyggere i kommunen Hyères
Bistoun kraftverk
Bistoun kraftverk er et varmekraftverk i provinsen Kermanshah i Iran. Det har en installert produksjonskapasitet på 640 MW, fordelt på 2 like store blokker / turbiner. Det planlegges to nye enheter innen 2013. Teknologien er levert av bl.a Ansaldo.
Anlegget ble utbygd i årene 1994–1995. Brenselstypen er naturgass og tungolje.
Havering (distrikt)
Distriktet ble opprettet i 1965 ved at kretsen Romford og distriktet Hornchurch ble slått sammen og overført til Stor-London fra Essex.
I løpet av det 20. århundre ble Havering et populært boligområde på grunn av gode forbindelser med det sentrale London via tog og undergrunnsbanen.
Store deler av distriktet består av parker, og omkring halvparten er definert som beskyttet naturområde.
I Romford ligger det historiske Havering Museum.
The Masters Tournament 2003
The Masters Tournament 2003 ble arrangert på Augusta National Golf Club i Augusta, Georgia i USA i 2003.
Arshad Mahmood (landhockeyspiller)
Arshad Mahmood (født 1. november 1947), pakistansk landhockeyspiller som deltok i de olympiske leker 1976 i Montréal. Mahmood vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Asghar spilte to kamper OL-turneringen.
Ramin kraftverk
Ramin kraftverk er et varmekraftverk i hovedstaden Ahvaz i provinsen Khuzestan i Iran. Det har en installert produksjonskapasitet på 1890 MW, fordelt på 6 like store blokker / turbiner á 315 MW hver. Teknologien er russisk.
Opphavsland
Opphavsland er en betegnelse som skal opplyse forbrukere om hvor en vare stammer fra.
For matvarer og lignende, vil det dreie seg om oppdretts-, oppfiskings eller dyrkningsland. For tekstiler og andre varer, kan siste tilvirkningsland være oppgitt, mens der kan være bestanddeler fra flere andre land involvert.
Enkelte vareslag kan kun omsettes lovlig i Norge når de er utstyrt med slik merking, mens andre vareslag stilles mere fritt. Elektronikk kan være ferdigmontert i ett land, som gjerne er oppgitt som «Made in NNNNNN», men inneholde elementer fra flere andre underleverandørland.
Liste over illegale aviser i Norge 1940–1945
Liste over illegale aviser i Norge 1940–1945 inneholder bare et utvalg av kjente illegale aviser. Oslo Universitets krigstrykksamling inneholder om lag 350 ulike aviser.
I lista angir «NKP» at den kommunistiske motstandsbevegelsen sto bak disse avisene. «AP» angir at folk knyttet til Arbeiderpartiet sto bak, «B» ulike borgerlige krefter. De partipolitiske tendensene var imidlertid ikke alltid klare, og ofte var avisene et resultat av samarbeid mellom folk fra ulike kretser.
Falske «illegale aviser»
For å bekjempe motstandsbevegelsen og den illegale pressa benyttet Gestapo og statspolitiet falske «illegale aviser». De ble laget for å skape forvirring og splid i motstanden, eller som rene provokasjoner for å nøste opp motstandsbevegelsen og de illegale avisene. Disse utgavene var ofte lett gjennomskuelige, men hadde en form og avisnavn som skulle illudere reelle motstandsaviser. Noen ganger benyttet man også navn fra reelle illegale aviser. Kjente falske avisutgaver var:
Paddington Green Police Station
Paddington Green Police Station er en politistasjon i Paddington, tilhørende Metropolitan Police Service. Under bakken har stasjonen særskilte arrestlokaler som regelmessig anvendes til avhør av terrormistenkte og andre høyrisikofanger. Ettersom politiet gjerne er interessert i å finne kruttslam eller rester fra eksplosiver, er celleveggene dekket av brunt papir for å unngå at arrestantene kommer i kontakt med noe de senere kunne hevde smittet over på dem.
Stasjonen er åpen for publikumshenvendelser hver dag mellom 08 og 18.
Sympatikotomi
Fremgangsmåter
De sympatiske nervene danner et nettverk av nerver som er lokalisert i nærheten av ribbena (torakalområdet), nær ryggvirvelen. Blant disse forgreningene er det én spesifikk som danner ganglier, som forårsaker overdreven svette. Den kan fjernes gjennom krirugisk inngrep, kauterisering, avskjæring av forgreningene og den nyeste klipsteknikken, som innebærer plassering av et titanklips i den sympatiske nerven. For behandling av såkalt palmar hyperhidrose skjer inngrepet på ganglianivå T2–T3; for hyperhidrose i armhulene, og for moderat eller mild palmar hyperhidrose supprederes ganglia på nivå T4-T5. Jo høyere opp (nærmere T2) det inhiberes, jo større er sjansene for kompenserende svetting, som er den som følger etter det kirurgiske inngrepet.
Fysiske, mentale og følelsesmessige virkninger
Sympatektomi virker ved å deaktivere en del av det autonome nervesystemet (og dermed forstyrre signaler fra hjernen) gjennom kirurgisk inngrep, formålet er å fjerne eller lindre det foreliggende problemet. Mange ikke-sympatektomi-leger mener at denne praksisen er tvilsom, hovedsakelig fordi dens formål er å ødelegge anatomisk funksjonelle nerver. Eksakte resultater av sympatektomi er umulig å forutsi, på grunn av betydelig anatomisk variasjon i nervefunksjon fra en pasient til en annen, og også på grunn av variasjoner i kirurgisk teknikk. Det autonome nervesystemet er ikke anatomisk nøyaktig, og det kan foreligge uforutsigbare koblinger som kan påvirkes når nerver blir deaktivert. Dette problemet ble demonstrert av et betydelig antall pasienter som gjennomgikk sympatektomi på samme nivå for håndsvette, men som deretter opplevde reduksjon eller eliminering av fotsvette, i motsetning til andre som ikke ble påvirket på denne måten. Ingen pålitelig operasjon eksisterer for fotsvette, bortsett fra lumbar sympatektomi, i motsatt ende av den sympatiske kjeden.
Kontrovers
I 2003 ble sympatektomi forbudt på opphavsstedet, Sverige, på grunn av overveldende klager fra funksjonshemmede pasienter. I andre land, inkludert USA, er dette en notorisk uregulert prosedyre. Internett har nå mange nettsteder drevet av kirurger som lovpriser fordelene med sympatektomi. Imidlertid er det også mange nettsteder som drives av funksjonshemmede sympatektomioffere som klager over alvorlige bivirkninger, som fører til redusert evne til å utføre yrkesmessige og daglige aktiviteter, og opplevelsen av at det ikke foreligger adekvat informert samtykke. Flere online diskusjonsfora og nettsteder er dedikert til emnet sympatektomikirurgi, hvor vitnesbyrd fra pasienter florerer.
Sahand kraftverk
Sahand kraftverk er et varmekraftverk i provinsen Øst-Aserbajdsjan i Iran. Det har en installert produksjonskapasitet på 650 MW, fordelt på 2 like store blokker / turbiner. Teknologien er kinesisk.
Anlegget ble utbygd i årene 2000–2005. Brenselstypen er naturgass, råolje og tungolje.
29. serierunde i Eliteserien 2019
29. runde i Eliteserien i fotball for menn 2019 ble alle spilt samtidig søndag 28. november.
Kampfakta
'''Søndag 24. november''' <div id="Bodø/Glimt v Kristiansund"> <div id="Odd v Tromsø"> <div id="Ranheim v Lillestrøm"> <div id="Stabæk v Mjøndalen"> <div id="Strømsgodset v Brann"> <div id="Vålerenga v Molde">
Portage
Portage er et pakkesystem som opprinnelig ble skapt for linuxdistribusjonen Gentoo Linux og som også er brukt av Chrome OS, Sabayon Linux, Funtoo Linux og flere. Portage bygger på konseptet om ports collections i Berkeley Software Distribution (BSD). Gentoo er noen ganger omtalt som en meta-distribution på grunn av den ekstreme fleksibiliteten til Portage, som gjør det operativsystem-uavhengig. Gentoo/Alt-prosjektet er knyttet sammen med bruk av Portage i andre operativsystemer, som for eksempel frie avarter av BSD, macOS og Solaris. Den mest kjente implementasjonen er prosjektet Gentoo/FreeBSD.
Jo Bentdal
Jo Anders Bentdal (født 1968) er en norsk fotograf / kamerabasert kunstner.
Jo Bentdal debuterte på Høstutstillingen, Statens Kunstutstilling, Den Frie Udstilling i København (2015), og på Nordic Lights International Photo Festival i (2016). Deltok i 2017 på AIPAD i New York. 3 Separatutstillinger på Shoot Gallery i Oslo (2016/17/18).
Innkjøpt av Johan Strays Stiftelse, DNBs kunstsamling, The Tusen Takk Collection (US), The Møller Collection, FERD og private samlere.
Maanselkä
Maanselkä (finsk – «landryggen») er en høydedrag og et vannskille i finsk Lappland, mellom vassdragene som strømmer til Polhavet og de som renner til Østersjøen. Ordet «maanselkä» betegnet tidligere vannskiller mellom alle større vassdrag i Finland, men er senere brukt bare om dette ene.
Stort sett er grunnfjellet i området dekket av grus fra morener og rullestein, samt tallrike myrer og innsjøer. Bare på enkelte strekninger er det bart fjell. De høyere fjellene ligger ofte for seg selv ved siden av vannskillet.
Maanselkä starter fra Den skandinaviske fjellkjede ved Háldi og følger deretter i første omgang riksgrensen mellom Norge og Finland. Ved Ounasjärvi fører en egen fjellrygg, Ounasselkä, sørover, og skiller Torneälven og Kemi älvs nedbørfelt. Ounasselkä dannet også grensen mellom Västerbotten og Österbotten.
Navnet Maanselkä er også brukt om den delen av vannskillet som fortsetter sørover fra Saariselkä langs grensen eller 20–30 km fra den til like sør for 64°N, der tidligere Uleåborgs län, Kuopio län og Guvernementet Olonets møttes.
Chabo
Chabo er en kjent hønserase (urdverg) som stammer fra Japan.
Rasen fantes trolig for opptil 350 år siden da den var til pynt i hagene til adelen. Chabo er også de javanesiske ordet fro dverg. I hjemlandet blir den ofte kalt for Bantam. Rasen har spesielt utseende med korte bein og høy halestilling, den kan ofte minne om en ekornhale. Hønsene er middels gode verpere, og de ruger mer enn gjerne ut kyllinger. Når flokken har kyllinger er det vanlig at ikke bare den hønen som har ruget dem ut tar seg av dem, men alle hønene er med å hjelpe til. Chabo egner seg spesielt godt som kjæledyr fordi de blir lett tamme, og barna liker dem godt. Chabo skal alltid ha det tørt fordi de har så korte bein. Eggene veier ca. 28 gram. Chabo finnes i mange forskjellige farger. Hanen veier 725 gram, og hønen veier 625 gram.
Slaget om Coral–Balmoral
Slaget om Coral–Balmoral var en serie av kamper under Vietnamkrigen mellom det australske 1st Australian Task Force (1 ATF) og den nordvietnamesiske 7. divisjon, støtte av enheter fra FNL, 40 km nordøst for Saigon. Dette var en del av Tết-offensiven og dens andre fase i mai 1968.
Tết-offensivens første fase var fra månedskiftet januar/februar og ut februar, og som en følge av denne ble det opprettet en del såkalte ildstøttebaser («fire support base») som hadde til hensikt å gi artilleristøtte til infanteri som opererte i området. I offensivens andre fase, som ble innledet 5. mai fulgte intense angrep blant annet mot den sørvietnamesiske hovedstaden Saigon, men 12. mai var styrkene som var rettet mot Saigon slått tilbake, og ilstøttebasen Coral ble opprettet rett øst for Lai Khê i Bình Dương-provinsen, bemannet med australske styrker fra 1 ATF. PÅ grunn av dårlig planlegging og logistikkproblemer var denne bare delvis etablert da kvelden kom. De nordvietnamesiske styrkene utsatte da denne for en rekke angrep den følgende natten, innledet av et tungt artilleriangrep kl 03:30. De nordvietnamesiske soldatene inntok en framskudd forsvarspost i ly av nattemørket, men måtte forlate denne da dagslyset kom under beskytning av den sterkere australske ildkraften.
Begge parter hadde betydelig tap, men australierne hadde lyktes å slå tilbake angrepet, og unngikk slik den politiske og militære belastningen det ville ha vært å tapt denne posisjonen til nordvietnameserne. Den følgende dagen fikk australierne forsterkninger fra Royal Australian Regiment. Coral ble igjen angrepet tidlig om morgenen 16. mai, og kom under først tung artilleribeskytning før infanteri på størrelse med et regiment angrep. Nordvietnameserne lyktes også denne gangen å trenge inn i basen, men ble stått tilbake med store tap etter seks timers kamper. Da australierne forventet ytterligere angrep, ble styrken forsterket med en Centurion stridsvogn og mer artilleri. natten til 22. mai ble Coral igjen angrepet, og et kortvarig, men presist bombardement ble stanset av det australske artilleriet og bombekastere.
Australieren rykket da fram mot de fiendtlige baseområdene langs hovedvei 16, og etablerte ildstøttebasen Balmoral 24. mai, rundt 4,5 km lengre nord. Disse styrkene ble støtte av stridsvogner som like før hadde kommet fra Coral, og det australske infanteriet i Balmoral ble utsatt for et angrep med to bataljoner fra det nordvietnamesiske 165. regiment. Et rakett- og bombekasterangrep ble innledet kl 03:45 26. mai, før infanteriet ble satt inn. Angrepet ble slått tilbake med store tap, blant annet med støtte stridsvogner og infanteri. Den følgende dagen angrep australierne i Coral en rekke bunkere som befant seg i basens umiddelbare nærhet, med Centurionstridsvogner og infanteri, og ødela bunkerne og de som befant seg der uten egne tap. Ytterligere et nordvietnamesisk angrep, igjen på størrelse med et regiment ble rettet mot Balmoral 28. mai kl 02:30, men ble avbrutt etter en halv time etter å ha blitt slått av den australske støtten fra stridsvogner, artilleri og bombekastere.
Men kampene fortsatte inn i juni mens australierne kontrollerte deres aksjonsområde. Etter hvert som kampene avtok, ble de australske styrkene trukket ut, og erstattet av amerikanske og sørvietnamesiske styrker. Dette slaget var det første hvor australske styrker var i direkte kamper med regulære nordvietnamesiske styrker og FNL-styrker som opererte i så stor skala i konvensjonell krigføring. I løpet av de 26 dagene kampene varte, hadde Nord-Vietnam og FNL betydelige tap, og ble tvunget til av utsette ytterligere angrep mot Saigon, men også australierne hadde betydelige tap. Kampene involverte store enheter australske styrker og det er ansett for å være en av de mest kjente kampene for Australian Army under Vietnamkrigen.
Qamar Zia
Qamar Zia (født 15. januar 1954), pakistansk landhockeyspiller som deltok i de olympiske leker 1976 i Montréal. Zia vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Zia spilte fire kamper OL-turneringen.
Music from Big Pink
Music from Big Pink er debutalbumet til rockebandet The Band fra 1968. Det inneholder «The Weight», en av bandets mest kjente sanger.
Mottagelse
Albumet består av en blanding av country, rock, folkemusikk, klassisk musikk, R & B og soul blir gjerne betraktet som et av bandets beste, sammen med neste LP, The Band, utgitt i 1969. Albumet følger bandets backing av Bob Dylan på hans turné i 1966 (som The Hawks) og musikk som ble spilt inn i et hus i upstate New York. Det var også her det som kom til å bli The Basement Tapesble spilt inn sammen med Dylan. Huset de delte ligger i Saugerties, New York, like ved Woodstock, og var malt rosa, noe som gir tittelen på albumet.
På den tiden nådde The Weight nummer 63 på Billboard Music Charts's Hot 100 singles chart (Nord-Amerika). Albumet nådde nummer 30 på Billboard's Pop Albums Chart i 1968 og deretter opp igjen som nummer 8 på Internet Albums Chart i 2000. Låten «The Weight» har fått utbredt popularitet, til tross for sin relativt lave listeplassering. Populariteten skyldes delvis inkludering i kultfilmen Easy Rider, selv om den var utelukket fra soundtracket på grunn av lisensproblemer (en coverversjon av bandet Smith ble inkludert på albumet i stedet).
I 2003 ble albumet rangert som nummer 34 på musikkmagasinet Rolling Stones liste over «Tidenes 500 beste album».
Den avslappete stemningen på albumet fikk oppmerksomhet fra mange andre kunstnere. For eksempel sier Eric Clapton at albumets roots rock-stil var det som overbeviste ham til å slutte i Cream og heller fortsette med en stil som man hører hos Blind Faith, Delaney og Bonnie og albumet Eric Clapton.
Inspirasjon til tittelen
Big Pink er et kallenavnet på et hus i West Saugerties, New York. Det ligger på 56 Parnassus Lane (tidligere 2188 Stoll Road). I 1967 ble huset kjøpt av Rick Danko fra The Band. Danko, sammen med bandmedlemmene Richard Manuel og Garth Hudson, flyttet inn i huset og kalte det Big Pink på grunn av dets nellikfarge. Huset ble stedet for innøving til albumet. Den egentlige innspillingen av albumet fant sted i New York og Los Angeles. Huset var også hovedkvarter for Parnassus Records, et merke som spesialiserer seg på klassisk musikk. Ifølge den offisielle Big Pink hjemmesiden er huset for tiden en privat bolig.
Side to
En remastret versjon av albumet ble utgitt 11. februar 2003 (selv om det står 2000). I tillegg til de ovenfor er dette de alternative versjonene og outtakene.
Lister
Album – Billboard (Nord-Amerika)
Singler – Billboard (Nord-Amerika)
Liste over flaggbærere for Argentina under OL
Liste over flaggbærere for Argentina under OL er en liste over argentinske idrettsutøvere som har båret det argentinske nasjonale flagg ved åpningsseremoniene i sommer- og/eller vinter-OL.
Shazand kraftverk
Shanzand kraftverk, også kjent under navnet Arak kraftverk, er et varmekraftverk i provinsen Markazi i Iran. Det har en installert produksjonskapasitet på 1300 MW, fordelt på 4 like store blokker / turbiner. Teknologien er kinesisk, fra Dongfang Electric.
Anlegget ble utbygd i årene 1995–2002. Brenselstypen er naturgass og tungolje. Kjøletårnere er 130 m høye. Dette er landets åttende største varmekraftverk målt etter installert effekt.
The Ministry of Silly Walks
«The Ministry of Silly Walks» er en sketsj fra Monty Python's Flying Circus, episode 14 («Face the Press»), først vist i Storbritannia på BBC i 1970. En kortere versjon av sketsjen ble vist i Monty Python Live at the Hollywood Bowl.
Denne sketsjen involverer John Cleese som ministeren av det fiktive britiske departementet som er ansvarlig for å utvikle dumme måter å gå på igjennom bevilgninger. Cleese går på en mengde dumme måter igjennom sketsjen, og det er mer gangen enn dialogen som har gjort sketsjen så populær. Som minister blir han oppsøkt av Mr. Pudey (Michael Palin), og presentert for noen «ganger under utvikling» som viser seg å ikke være så dumme. Ministeren forteller Pudey at han ikke tror departementet kan hjelpe ham, siden gangene han viser ikke er dumme nok, og bevilgningene snart er brukt opp. Han kan fortelle at departementet skal gi like midler til forsvaret, velferden, helse, boligbygging, utdannelse og dumme måter å gå på, men i det siste har hans avdeling mottatt færre midler. Ministeren forklarer senere at Mr. Pudey kan finne arbeid ved den engelsk-franske avdelingen for dumme måter å gå på, La Marche Futile (en tydelig referanse til Concordes engelsk-franske utvikling).
Mrs. Twolumps har en kort opptreden der hun serverer kaffe med en dum gange. Resultatet av gangen er at det ikke er noe kaffe igjen i koppene da hun setter dem på skrivebordet.
Saleem Nazim
Saleem Nazim (født 1. januar 1955), pakistansk landhockeyspiller som deltok i de olympiske leker 1976 i Montréal. Nazim vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Nazim spilte seks kamper OL-turneringen.
Manzoor Hussain
Manzoor Hussain (født 28. oktober 1958 i Sialkot), pakistansk landhockeyspiller som deltok i de olympiske leker 1976 i Montréal og 1984 i Los Angeles Huain vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Hussain spilte fem kamper og scoret fire mål i OL-turneringen.
Nicholas Hudson
Nicholas Gilbert Erskine Hudson (født 14. februar 1959 i Wimbledon i London i England) er en engelsk katolsk geistlig og hjelpebiskop i erkebispedømmet Westminster.
Prest
Nicholas Hudson ble presteviet den 19. juli 1986 av erkebiskop Michael George Bowen av Southwark.
Hjelpebiskop i Westminster
Pave Frans utnevnte ham den 31. mars 2014 til titulærbiskop av Sanctus Germanus (St. Germans in Cornwall) og til hjelpebiskop i erkebispedømmet Westminster. Han ble bispeviet av erkebiskopen av Westminster, kardinal Vincent Nichols, den 4. juni samme år. Medkonsekratorer var dennes forgjenger kardinal Cormac Murphy-O’Connor, og erkebiskopen av Southwark, Peter David Smith.
Episkopalgenealogi
Hans episkopalgenealogi er:
Govin Billimogaputtaswamy
Govin Billimogaputtaswamy (født 4. september 1951 i Somwarpet i Coorg i India) var en indisk landhockeyspiller som deltok i de olympiske leker 1972 i München og 1976 i Montréal. Billimogaputtaswamy vant en olympisk bronsemedalje i landhockey under OL 1972 i München. Han var med på det indiske laget som kom på tredjeplass i landhockeyturneringen bak Vest-Tyskland og Pakistan. India tapte semifinalen med 0-2 mot Pakistan og vant bronsefinalen med 2-1 over Nederland. Billimogaputtaswamy spilte åtte kamper og scoret tre mål i OL-turneringen.
Shahid Rajaee kraftverk
Shahid Rajaee kraftverk er et varmekraftverk i Qazvin, 100 km vest for Teheran i Iran. Det har en installert produksjonskapasitet på 1000 MW, fordelt på 4 like store blokker / turbiner. Teknologien er levert av bl.a MHI og Melco.
Anlegget ble utbygd i årene 1990–1994. Brenselstypen er naturgass og tungolje. Anlegget har en 220 m høy pipe. Dette er landets største tiende varmekraftverk målt etter installert effekt.
Per-Erik Karlsson
Per-Erik Karlsson (født 12. juni 1977) er en norsk tidligere tennisspiller og forretningsmann.
Han vant fire NM-gull i perioden 1997–2000. Han vant kongepokalen i 2000.
Forretningsvirksomhet
Sammen med tennisspillerne Christian Ruud og Ola Bentzen etablerte Karlsson i 2012 investeringsselskapet KBR Capital Partners. Selskapet forvaltet titalls millioner kroner for norske investorer, men i 2020 ble selskapet begjært tvangsavviklet, og investorene fryktet at alle deres penger var tapt.
Edward Bernhard Raczyński
Edward Bernard Maria Raczyński (født 19. desember 1891 i Zakopane, død 30. juli 1993 i London) var en polsk diplomat og politiker, som var polsk eksilpresident fra 1979 til 1986.
Bakgrunn
Edward Raczyński var sønn av grev Edward Alexander Raczyński og Rose, født grevinne Potocka. Han tilhørte en av de eldste adelsslekter i Stor-Polen, som 1. februar 1824 ble opphøyet i arvelig prøyssisk grevestand av kong Fredrik Vilhelm III av Preussen. Slekten eide Rogalin-slottet i provinsen Posen med store kunstsamlinger. Raczyński ble utdannet i Berlin, Paris og Roma.
Diplomat
Han trådte i 1919 inn i tjeneste for det polske utenriksdepartementet. Fra 1932 til 1934 var han polsk gesandt til Folkeforbundet i Genève, og deretter frem til 1941 ambassadør i London.
Den polske eksilregjering
Etter August Zaleskis avgang var han utenriksminister i den polske eksilregjeringen frem til 1943. I egenskap av polsk ambassadør han en av de første som gav nokså nøyaktige skildringer i rapports form til de vestallierte til det pågående folkemordet på jødene («The mass extermination of Jews in German occupied Poland», Raczyńskis note rettet til de forente nasjonenes regjeringer den 10. desember 1942 og oppfordret til mottiltak. Noten ble gjengitt i boken The Black Book of Polish Jewry (redigert av Jacob Apenszlak, New York, 1943).
Han innehadde en rekke ledende funksjoner i den polske eksilregjeringen også i etterkrigstiden, og fra 1979 til 1986 var han polsk eksilpresident.
Raczyński oversatte også persisk poesi til polsk og utgav i 1960 sin oversettelse av Rubayat av Omar Chayyām.
Han var gift tre ganger.
Død
Som siste medlem av sin slekt døde grev Raczyński 101 år gammel i London i 1993. Han ble begravet i en statsbegravelse i Polen og bisatt i familiekrypten i Rogalin. Slottet Rogalin hadde han testamentarisk skjenket til det polske folk.
The Masters Tournament 2002
The Masters Tournament 2002 ble arrangert på Augusta National Golf Club i Augusta, Georgia i USA i 2002.
Shahid Salimi kraftverk
Shahid Salimi kraftverk, også kjent under navnet Neka kraftverk, er et varmekraftverk i provinsen Mazandaran i Iran. Det har en installert produksjonskapasitet på 1760 MW, fordelt på 4 like store blokker/turbiner. Teknologien er tysk.
Arnulf Hagen
Arnulf Hagen (født 23. februar 1962 i Kristiansund) er utdannet sivilingeniør bygg (struktur) ved NTH (nåværende NTNU) og University of Kansas. Han har også en Master of Science-grad i Ocean Systems Management fra Massachusetts Institute of Technology i 1990. Hagen tok Ph. D. graden i 1993 med avhandlingen The framework of a design process language.
Shahid Salimi kraftverk
Anlegget ble utbygd i årene 1975–1981. Brenselstypen er naturgass og tungolje. Dette er landets tredje største varmekraftverk målt etter installert effekt.
Arnulf Hagen
Hagen ble ansatt i MARINTEK i 1993 som seniorforsker. Hagen er per 2013 professor II ved Institutt for marin teknikk ved NTNU. Hans faglige profil inkluderer informasjonsteknologi, systems engineering og marin teknikk og han underviser og veileder i skipsbygging. Hagen har også jobbet 12 år i DNV proNavis, som han etablerte i 2001.
Ved flere anledninger har Arnulf Hagen tatt opp saker vedrørende Wikipedia til debatt gjennom kronikker i norske aviser.
Bibliografi
Bibliografien er hentet fra forskningssystemet Cristin og registrerte publikasjoner i Bibsys.
Doktoravhandling: Vitenskapelige artikler: Andre publikasjoner i Bibsys:
Andre publikasjoner i CRISTIN: Konferansebidrag og faglige presentasjoner (Vitenskapelige foredrag) registrert i Cristin.
Hounslow (distrikt)
Hounslow er en bydel i den vestlige delen av det ytre London. Den ble opprettet i 1965 ved at distriktene Brentford and Chiswick, Feltham og Heston and Isleworth i Middlesex ble slått sammen.
4. etappe av Tour of Norway 2019
4. etappe av Tour of Norway 2019 gikk fra Arendal til Sandefjord den 31. mai 2019 og var 224 km lang.
Guðmundur Kristjánsson
Guðmundur Kristjánsson (født 1. mars 1989) er en islandsk fotballspiller som spiller for den islandske klubben Fimleikafélag Hafnarfjarðar.
Fars kraftverk
Fars kraftverk er et varmekraftverk med kogenerasjon i provinsen Fars i Iran. Det har en installert produksjonskapasitet på 1335 MW, fordelt på 3 like store blokker / turbiner á 345 MW hver. Teknologien er levert av bl.a Doosan, Alstom og Siemens.
Anlegget ble utbygd i årene 1995–2002. Brenselstypen er naturgass og tungolje. Dette er landets sjette største varmekraftverk målt etter installert effekt.
Klovn – The Movie
Klovn - The Movie er en dansk komediefilm, som hadde premiere den 16. desember 2010. Den er instruert av Mikkel Nørgaard, mens Casper Christensen og Frank Hvam har skrevet manuskriptet. Filmen er et spin-off av dansk TV 2 Zulu-serien Klovn og har derfor samme medvirkende som serien. Den ble sett av 481 000 på kino i Danmark i 2010, og ble dermed årets mest sette danske film.
Som tv-serien er filmens replikker improvisert ut fra en storyline. Filmen fungerer på pinligheter og kjendis-satire, mens Casper planlegger sin Tour de Fisse, og Frank forsøker å vise sin egnethet som far.
Det Danske Filminstitut støttet produksjonen med 4,9 millioner kr.
Klovn - The Movie ble nominert til en Bodil i kategorien beste danske film.
Mottagelse
167 091 dansker hadde sett filmen etter den første premierehelgen. Den 28. desember var filmen blitt sett av 322 299 dansker, og nådde innen utgangen av 2010 opp på 481 000, hvilket gjorde den til den mest sette danske kinofilm i 2010. Klovn ble den mest sette danske film på 10 år da filmen hadde solgt mer enn 680 000 billetter frem til midten av januar. Filmen har premiere i Norge den 25. mars med aldersgrense 15 år, hvorimot i den i Danmark er tillatt fra 11 år.
Ole Øvergaard
Ole Bernhard Øvergaard (født 29.november 1893, død 30. juni 1972) var en norsk arkitekt. Han er særlig kjent som sykehusarkitekt og ikke minst for å ha tegnet Radiumhospitalet.
Utdannelse og virke
Øvergaard arbeidet som assistent hos Magnus Poulsson i Kristiania i 1916–17 og hos Olaf Nordhagen i Trondheim i 1917. I 1918–22 var han leder for Union Co.s arkitektkontor, og fra 1922 hadde han egen praksis i Kristiania, de to første årene sammen med Lars Backer. Han underviste for NAL fra 1945.
Øvergaard var i sitt virke opptatt av kulturminnevernet. Han hadde oppmålingsoppdrag i Gamlebyen i Fredrikstad for Fortidsminneforeningen og arbeidet med kirkerestaureringer. Ikke minst var han interessert i stavkirkene og samarbeidet med Anders Bugge ved undersøkelser av stavkirker på 1930-tallet.
Stilmessig beveget Øvergaard seg fra nyklassisisme mot funksjonalisme. Han hadde også en rekke tillitsverv i tilknytning til sin arkitektvirksomhet.
Verker i utvalg
Sykehus:
Andre byggverk:
Kirkerestaureringer:
Garderoberom
Mange garderoberom er implementert som en åpen garderobe, som vil si at hyller og skap er uten dører foran. Dette gir mer oversikt over klærene man har og kan gjøre det lettere å raskt å finne ting ved at man slipper å åpne dører, men fører til at det kan bli mer støv på klærne. Man mister også muligheten til å skjule «rotet» bak en skapdør.
Når garderoberommet er stort nok til omkledning har ofte garderoberommet også ett eller flere speil. Rommet bør også ha god belysning, og det kan være hendig med en benk eller stol til å sitte på under omkledning.
Charles Robberts Swart
Tidlig liv
Swart ble født den 5. desember 1894 på gården Morgenzon i Winburg-distriktet, en del av Boer-republikken i Oransjefristaten (som ble en britisk koloni i 1902, og en provins i Unionen Sør-Afrika i 1910)
Norsk vilje
Norsk vilje var en av de illegale avisene som ble utgitt under den tyske okkupasjonen av Norge i andre verdenskrig.
Charles Robberts Swart
Tidlig liv
Han var det sjette av syv barn, sønn av Hermanus Bernardus Swart (1866–1949) og Aletta Catharina Robberts (1870–1929). Den andre boerkrigen brøt ut da han var bare fem år gammel. I løpet av krigen ble han, sammen med sin mor og sine søsken, flyttet til konsentrasjonsleiren i Winburg. Det var kun to av de tre guttene som overlevde oppholdet i konsentrasjonsleiren. Faren hans ble skadet og tatt til fange av britene under slaget om Paardeberg. Han krigsfange ble holdt som krigsfange i Groenpunt og Simonstad til slutten av krigen.
Da Swart var sju år begynte han på den offentlige skolen i Winburg. Han gikk senere til en C.N.O.-skole, en skole opprettet av afrikanderne, som respons på Lord Milners anglofisering av de offentlige skolene. Senere ble skolene slått sammen, noe som resulterte i at Swart ble flyttet opp et trinn. Han var bare 13 år da han tok sin eksamen.
Norsk vilje
Norsk vilje var også navnet på en stensilert illegale avis som utkom i Bergen i årene 1942-1944.
Charles Robberts Swart
Tidlig liv
Han ble kjent som skrankeadvokat i 1914, og han tilbrakte en kortere periode i Hollywood, hvor han spilte i stumfilmer, før han fikk start på sin politiske karriere.
Politisk liv
Fra 1923 til 1938 satt han som parlamentsmedlem for Ladybrand. Han ble så leder i Nasjonalistpartiet i Oranjefristaten og parlamentsmedlem for Winburg i 1939. Som vaskeekte republikaner var han medlem av Nasjonalistpartiet i mange år. Han ble utpekt til justisminister da Nasjonalistpartiet vant makten i 1948 og var ansvarlig for lovendringene som gav mer makt til South African Police når det gjaldt å slå ned anti-apartheidsaktivitet. Fra 1949 til 1950 var han minister for utdanning, kunst og vitenskap og ble utøvende statsminister i 1958.
Swart ble utpekt til generalguvernør i 1960. I likhet med sin forgjenger, Dr. Jansen, nektet han å avlegge ed til dronning Elizabeth II – eller å gå med den seremonielle uniformen. I en folkeavstemning de året etter stemte en liten majoritet blant de hvite for å grunnlegge en republikk. I 1961, etter å ha signert en ny grunnlov utarbeidet av parlamentet, ba han Dronningen om å bli løst fra sin stilling, og han ble deretter valgt til president for den nye republikken av parlamentet, en ny stilling som erstattet monarken og generalguvernøren som statsoverhode. Nelson Mandela og andre fargede motstandsledere prøvde å protestere mot endringene innad regjeringen ved å planlegge en tre-dagers storstreik blant ikke-hvite arbeidere, men regjeringen avfeide planene på forhånd ved å trakassere de som var uenige.
Bonden (illegal avis)
Bonden var en av de illegale avisene som ble utgitt under den tyske okkupasjonen av Norge i andre verdenskrig.
Avisen kom ut fra 1943, med i alt fem nummer. Den var som navnet sier spesielt rettet mot befolkningen på landsbygda. Involvert i produksjonen var blant andre Kjell Kviberg, Johannes Landfall og Johannes Landmark.
Samiullah Khan
Samiullah Khan (født 6. september 1951 i Bahawalpur), pakistansk landhockeyspiller som deltok i de olympiske leker 1976 i Montréal. Khan vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Khan spilte seks kamper OL-turneringen.
Ischioplites
Ischioplites er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, brunspraglete trebukker, dekkvingene oftest med lyse tegninger. Antennene er nokså tynne og vanligvis omtrent så lange som kroppen. Pronotum har omtrent rette sider uten tenner. Dekkvingene er litt avsmalnende bakover.
Levevis
Disse billene har larver som lever i død ved.
Utbredelse
Slekten er utbredt i Queensland, Salomonøyene og Aruøyene.
Systematisk inndeling
Artene blir ofte plassert i den store slekten Rhytiphora.
Christoffer Grav
Christoffer Grav (født 28. august 1983) er en norsk illustratør og grafisk designer.
Grav er utdannet ved Westerdals School of Communication i Oslo. Han debuterte som illustratør i 2010. Da lanserte han den grafiske romanen Med egne øyne, laget sammen med Arne Svingen. Boka ble nominert til UPrisen 2011.
Han har senere illustrert en rekke barne- og ungdomsbøker, og arbeidet både for Cappelen Damm, Gyldendal og Aftenposten.
Kazerun kraftverk
Kazerun kraftverk er et varmekraftverk med kogenerasjon i provinsen Fars i Iran. Det har en installert produksjonskapasitet på 1370 MW, fordelt på én 410 MW-blokk og 2 like store blokker á 480 MW hver. Teknologien er levert av bl.a Doosan, Alstom og Siemens.
Anlegget ble utbygd i årene 1989–2002, med installasjon fra 1995. Brenselstypen er naturgass og tungolje. Dette er landets femte største varmekraftverk målt etter installert effekt.
Hyde Park (London)
Hyde Park er en betydelig park i det sentrale London, beliggende i City of Westminster. Parken har et flateinnhold på 1,4 km². Den er den største av de fire Londons kongelige parker som danner en kjede fra inngangen av Kensington Palace gjennom Kensington Gardens og Hyde Park, via Hyde Park Corner og Green Park forbi hovedinngangen til Buckingham Palace. Parken er delt mellom de kunstige innsjøene Serpentine og Long Water. Serpentine ble anlagt i 1730 og inneholder ender, gjess og svaner samt utleiemuligheter for robåter.
Parken ble etablert av Henrik VIII i 1536 etter at han tok landet fra munkene i Westminster Abbey. Den forble en privat jaktmark for monarken og hans hoff inntil Jakob I besteg tronen og åpnet for begrenset adgang. Det var Karl I som gjorde parken fritt tilgjengelig for allmenheten i 1637 og ble raskt populær, særlig for maidag-paradene. Betydelig forbedringer ble utført tidlig på 1700-tallet under ledelse av dronning Caroline av Ansbach. Flere dueller skjedde i Hyde Park i løpet av denne tiden, som ofte involverte adelen. Verdensutstillingen i 1851 ble holdt i parken og for samme anledningen ble Crystal Palace, designet av Joseph Paxton, bygget. Palasset ble imidlertid ødelagt i brann 30. november 1936.
Blant kjennemerker i Hyde Park er den majestetiske hovedinngangen, Speaker's Corner, en plattform for fri tale siden 1872, Hyde Park Corner og minnesmerket over Diana, prinsesse av Wales. Ytringer og demonstrasjoner har vært et viktig trekk for Hyde Park siden 1800-tallet. Chartistbevegelsen (forkjempere for reformer), suffragettene (kampen for kvinnelig stemmerett), og antikrigsbevegelsen har alle holdt sine protester her. Hyde Park har også vært arena for en rekke berømte gratis rockekonserter, inkludert av The Rolling Stones i 1969 og i 2013, Pink Floyd i 1970, Queen i 1976, Foo Fighters i 2006 og Blur i 2009 og 2012.
Geografi
Hyde Park er den største av de kongelige parkene i London. Den er grenset i nord av Bayswater Road, i øst av Park Lane, og i sør av Knightsbridge. Lengre nord er Paddington, lengre øst er Mayfair og lengre sør er Belgravia. I sørøst, utenfor parken, er Hyde Park Corner, og bortenfor denne er Green Park, St. James' Park og Buckingham Palace Gardens. Parken har vært listet som kategori I (Grade I) i Registeret for Historiske parker og hager siden 1987, administrert av Historic England.
Tidlig historie
Parkens navn kommer fra Hyde herregård (Manor of Hyde), som var den nordøstlige underavdelingen av herregården Eia (de to andre underavdelingene var Ebury og Neyte), som nå er en del av sentrale London. Det er listet under dette navnet i Domesday Book. Det er antatt at navnet er av angelsaksisk opprinnelse, og henviste til en enhet for målenhet av land, hide, det landområde som var nødvendig for at en familie og de som var avhengige av den kunne leve av dette landområdet. Gjennom middelalderen var Hyde Park en eiendom under Westminster Abbey, og skogene i herregården ble benyttet både som ressurs for brensel og for ly ved jakt.
Liste over flaggbærere for Aserbajdsjan under OL
Liste over flaggbærere for Aserbajdsjan under OL er en liste over aserbajdsjanske idrettsutøvere som har båret det aserbajdsjanske nasjonale flagg ved åpningsseremoniene i sommer- og/eller vinter-OL.
Mobin kraftverk
Mobin kraftverk er et varmekraftverk med kogenerasjon i provinsen Bushehr i Iran. Det har en installert produksjonskapasitet på 738 MW, fordelt på 6 like store blokker á 123 MW hver. Teknologien er levert av bl.a General Electric.
Anlegget ble utbygd i årene 2002–2005. Brenselstypen er naturgass og tungolje.
The Masters Tournament 2001
The Masters Tournament 2001 ble arrangert på Augusta National Golf Club i Augusta, Georgia i USA i 2001.
Romsdalshalvøya
Romsdalshalvøya er en halvøy i Møre og Romsdal på 1560 km². Halvøyen er en del av Romsdal og Nordmøre og er avgrenset – fra innerst i Romsdal, ut til havet, til innerst på Nordmøre – av Eresfjorden (mot vest), Langfjorden (mot sør), Romsdalsfjorden (mot sør), Julsundet (mot vest), Hustadvika (mot nord), Kornstadfjorden (mot øst), Kvernesfjorden (mot nord), Batnfjorden (mot nord), Tingvollfjorden (mot øst) og Sunndalsfjorden (mot øst).
Halvøyen omfatter mesteparten av Molde og Gjemnes kommuner, samt hele Hustadvika kommune og fastlandsdelen av Aukra kommune. Den grenser i sørøst mot Sunndal kommune. Byen Molde er det største tettstedet.
Det bor omtrent 43 000 mennesker på halvøyen, på øyene utenfor bor ytterligere omtrent 5 000 mennesker.
Waltham Forest
Waltham Forest er en bydel i den nordlige delen av det ytre London. Den ble opprettet i 1965 ved at kretsene Chingford, Leyton og Walthamstow i Essex ble slått sammen og overført til Stor-London.
Distriktet er ett av fem i London som vil være vertskap for Sommer-OL 2012.
Erik Rudi
Erik Rudi (født 7. januar 1975) er en tidligere norsk fotballspiller som spilte enten i forsvar (henholdsvis midtstopper og høyreback) eller på midtbanen. Han spilte blant annet for klubbene Lillestrøm, Hødd, Ham-Kam, Skeid, Bærum SK og Strømmen IF.
Wandsworth (distrikt)
Wandsworth er en bydel i det sørvestlige London. Den ble opprettet i 1965 ved at kretsene Battersea og deler av Wandsworth ble slått sammen. Clapham og det meste av Streatham tilhørte den gamle kretsen Wandsworth, men ble lagt til Lambeth.
Tekman
Tekman er en by med 26 792 innbyggere (2015) i den tyrkiske provinsen Erzurum. Den ligger nord for Varto, Hınıs og Karlıova; sør for Pasinler og Palandöken, øst for Çat og vest for Karayazı.
Sannhets- og forsoningskommisjon
En sannhets- og forsoningskommisjon eller sannhetskommisjon er en statlig organisasjon som gransker urett begått mot grupper i befolkningen slik at forsoning skal kunne skje.
Sannhets- og forsoningskommisjonen (1995–1998) i Sør-Afrika er et internasjonalt forbilde. Peru hadde en sannhets- og forsoningskommisjon fra 2001 til 2003.
I 2018 nedsatte Stortinget Sannhets- og forsoningskommisjonen for å granske fornorskingspolitikk og urett overfor samer, kvener og norskfinner.